A Bayern és a Juventus is kiharcolta a továbbjutást a BL-ben
Mind a Bayern München, mind a Juventus csapata a második félidõben döntötte el maga mérkõzését a labdarúgó Bajnokok Ligája csoportkörének 4. játéknapjában. Az ideiglenesen megbízott edzõvel felálló Bayernnek sokáig meggyûlt a baja az Olympiakosz kapusával. Cristiano Ronaldo már nem volt a pályán, amikor a Juventus megszerezte a továbbjutást érõ gyõztes gólt.
Bayern München - Olympiakosz

A Bayern München a hétvégi, Frankfurt elleni 5-1-es vereséget követõen menesztett Niko Kovac helyett Hans-Dieter Flickkel a kispadon kezdte az Olympiakosz elleni mérkõzést. A bajor csapat már a mérkõzés elején rengeteg helyzetet dolgozott ki. Az 5. percben Leon Goretzka ballábas lövését védte José Sá. A 9. percben Thomas Müllert borították fel a tizenhatoson belül, a lengyel Pawel Raczkowski azonban szóra sem méltatta a német játékos megmozdulását.

Serge Gnabry a tizenhatos sarkáról szintén José Sá ölébe lõtte a labdát, majd a 20. percben Kingsley Coman lövését ütötte ki a portugál kapus. A 25. percig kellett várni az õsszel eddig szédületes formában játszó Robert Lewandowski elsõ helyzetére. A támadó fejjel veszélyeztette a görögök kapuját – eredménytelenül. A Bayern lendülete nem hagyott alább az elsõ félidõ késõbbi részében sem.

A 34. percben ismét Coman veszélyeztetett, ezúttal egy szédületes cselsorozat után próbálkozott, José Sá ezt is bravúrral hárította. Egy perccel késõbb Müller egy gyenge lövéssel próbálkozott. A legközelebb a gólhoz a 45. percben járt a Bayern, amikor Benjamin Pavard válláról a kapufán csattant a labda.

 A második félidõ ott folytatódott, ahol az elsõ abbamaradt. Leon Goretzka négy méterrõl fejelt kapura, José Sá hatodik bravúrját is bemutatta a mérkõzésen. A 60. percben Coman nyolc méterrõl lõtt bombaerõsen a hosszú sarokra, a portugál kapus ezt is kiütötte.

José Sá csodája a 69. percig tartott. A jeget "természetesen" Lewandowski törte meg, aki Coman beadása után külsõzte be a labdát a kapuba, megszerezve a vezetést a Bayernnek. A lengyel támadó 17 szezonbeli mérkõzésén a 21. gólját szerezte a Bayern mezében.

Hans-Dieter Flick sokáig várt az elsõ cserékkel. Elõbb a 82. percben Goretzka helyére Corentin Tolisso állt be, majd Gnabry helyén Ivan Perisic folytatta. A horvát szélsõ rögtön elsõ labdaérintésébõl eldöntötte a mérkõzést, kialakítva a 2-0-s végeredményt.

Lokomotiv Moszkva- Juventus

Egy óriási kapushibával kezdõdött a D-csoport elsõ mérkõzése. A 3. percben a pályafutása 174. BL-mérkõzésén pályára lépõ Cristiano Ronaldo végezhetett el szabadrúgást. A Lokomotiv orosz kapusa, Guillherme azonban kiejtette a labdát, melyet végül Aaron Ramsey közelrõl a kapuba pöckölt. A walesi játékos a Juventus történetének 300. gólját lõtte a BL történetében.

Nem tartott sokáig a Juventus öröme. Egy egész pályás moszkvai támadást követõen Alekszej Mirancsuk saját kapufáról kipattanó labdáját lõtte be Szczesny kapujába.

Az elsõ félidõben Leonardo Bonucci begyûjtött még egy sárga lapot, az 1-1-es eredmény már nem változott a szünetig.

A második félidõ csendesen kezdõdött, és úgy is folytatódott, egészen a 78. percig. Ekkor - nagy meglepetésre - nem a vendégeknek, hanem a Lokomotivnak volt óriási helyzete a gyõztes gól megszerzésére. Szczesny már verve volt, Bonucci azonban a gólvonalról menteni tudott a távoli lövést követõen.

 A 82. percben Maurizio Sarri meglepõ tettre szánta el magát: Cristiano Ronaldót lecserélte. A portugál aranylabdás helyét Paulo Dybala vette át. A mérkõzést azonban nem õ döntötte el, hanem egy másik csereként beszállt játékos. A ráadásban Douglas Costa játszott össze Higuaínnal, és lõtte be a labdát Guillherme lábai között.

A mérkõzést a Juventus 2-1-re nyerte, és a Bayern Münchenhez hasonlóan bebiztosította helyét a legjobb 16 között.

Bajnokok Ligája, 4. forduló

B-csoport
Bayern München – Olympiakosz 2-0 (0-0)
gól: Lewandowski 69., Perisic 89.

D-csoport
Lokomotiv Moszkva – Juventus 1-2 (1-1)
gól: Mirancsuk 12., ill. Ramsey 3., Douglas Costa, 90+3.